مزيكا

المزيكا ( Music) كانت و لسه موجوده عند اغلبية الشعوب ان ماكانش كلها, انما اللى بيختلف هوا قد ايه بيكون دورها فى حياة الناس سواء فى الاعياد و الاحتفالات او فى الطئوس
الدينيه.
يعنى عند المصريين الاودام نلائيهم كانو بيستعملو المزيكا فى الطئوس الدينيه و ده ممكن نلائيه واضح على الجدران بتاعة المعابد.
ومع تطور الحياه والناس فى اماكن مختلفه بدات تظهر وتتطور انواع مختلفه من المزيكا زى الراب و الراى و المهرجنات و بيت بوكس (Beatbox) و الجاز و عند شعوب تانيه بتكون المزيكا مع حركات ايقاع زى التانجو و الرومبا و السامبا.
كل الشعوب تقريبا كان ليها اهتمام بدرجات مختلفه بالمزيكا وساهمت بدرجات مختلفه لكن فنانين اوروبا وبالذات مع بدايات عصر النهضه كان ليهم اسهامات فى تطوير المزيكا و تطوير احساسهم واحساس الشعوب بالمزيكا و ده ماشى جدا مع المزيكا اللى بنسميها كلاسيكيه.
 لينكات برانيه 


 مصادر 




مزيكا